פסטיגל

פסטיגל הוא מחזמר ישראלי לילדים, המוצג בחג החנוכה ומופיעים בו להקות, זמרים, שחקנים, דוגמנים, בדרנים, קומיקאים, סטנדאפיסטים וכוכבי רשת. עד שנת 2014, שולבה בו גם תחרות זמר. הפסטיגל החל את דרכו בשנת 1981 וצבר מאז הצלחה רבה. מדי שנה הוא נערך בחיפה, בתל אביב, בירושלים ובבאר שבע. רובה של פסקה זו אינו כולל מקורות או הערות שוליים, וככל הנראה, הקיימים אינם מספקים. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. הפסטיגל החל את דרכו בחג החנוכה בדצמבר 1981, כאירוע בן 24 מופעים, שנערך בהיכל הספורט רוממה שבחיפה. המופע הופק על ידי האמרגן מיקי פלד, שהתפרסם כמייסד פסטיבל הזמר החסידי. עד היום[דרושה הבהרה] הפקת המופע נעשית על ידי "סולן הפקות" (מיקי וירון פלד), כאשר בין שנת 2006 לשנת 2015, המופע הופק בשיתוף עם "יוכלמן–אשר הפקות". מקור השם הוא בהלחם בסיסים של "פסטיבל" ו"גל", כיאה לעיר הנמל בה הוא נערך במקור. עם השנים התרחב הפסטיגל לערים נוספות, אך השם שנתפס כמותג נשמר. מתחילת דרכו ב־1981 ועד שנת 1987, סמליל המופע הכיל דמות ילד בהיר־שיער בבגדי ספן בשם גל. לאורך השנים, כל פסטיגל מובנה בהתאם לסגנון של אותה השנה. ניתן לראות זאת על פי נושא הפסטיגל, השירים, המסרים, והכוכבים שנמצאים באותו הפסטיגל[דרוש מקור]. בראשיתו התחרה אל מול שני פסטיבלי ילדים ותיקים יותר, פסטיבל שירי הילדים (1970–1987), והשירוויזיון (1979–1982), שנערכו בתל אביב. גם בהמשך דרכו הועלה לצד מחזות זמר שהופקו על ידי חברות הפקה שונות שניתן להגדירם כמתחרים בפסטיגל על לב הקהל, דוגמת מותק של פסטיבל. בשנותיו הראשונות של המופע, האמנים שרו בהופעה חיה את השירים יחד עם תזמורת חיה. החל מאמצע שנות ה-90, השירים מוקלטים מראש ומבוצעים תוך שימוש בפלייבק, ללא תזמורת. עד לפסטיגל בשנת 2014 ("משחקי הפסטיגל"), היה המופע מחולק לשניים: בחלק הראשון (החלק העלילתי), מוצגים השירים המתמודדים בתחרות השיר הטוב ביותר לאותה שנה, אשר משולבים לרוב בסיפור רקע המקשר בין השירים. לחלקו השני של המופע (שיועד בעיקר להורים ולבוגרים), לא היה קשר לחלק הראשון העלילתי, ובו בוצעו שירים של האומנים המשתתפים בפסטיגל[דרוש מקור]. לעיתים חלק זה הכיל הצדעה לאמן מפורסם ומחרוזת שירים של אמן אורח. לצורך קיום התחרות בין השירים, עד לשנת 2010, מוקמו תיבות הצבעה באולמות הפסטיגל וכל צופה התבקש לבחור בשיר שאהב ביותר, באמצעות שלשול של פתק לתיבה. ב־2011 וב–2012 התאפשרה הצבעה באמצעות רשת הפייסבוק, ובשנים 2013–2014 ניתנה לקהל אפשרות הצבעה במסרונים[דרוש מקור]. החל מפסטיגל 2015 ("היי סקול פסטיגל"), השתנה מבנה הפסטיגל (בין היתר עקב הביקורת הרבה שספג הפסטיגל הקודם בעקבות "שיר הסלפי") – תחרות השירים בוטלה ומהות החלקים השתנתה. מאז המערכה הראשונה בנויה כמחזמר, בו כל משתתף לא מופיע בשיר בודד, אלא משתתף במספר שירים, המבוצעים על ידי כמה זמרים. המערכה השנייה היא המשך ישיר של המערכה הראשונה (לדוגמה, ב־2015 – תחרות "הפסטיכון" שהוצגה במערכה הראשונה). בנוסף, נעשה ניסיון לכלול במופע מסרים חינוכיים (דוגמת השירים "מילים פוגעות", "שיר השקופים", "דבר דבר" ו"יש בך"). לכל פסטיגל יש "נושא מסגרת". כל אמן מקבל דמות הקשורה בנושא ורוב השירים קשורים באותו הנושא. בנוסף, לכל פסטיגל יש שיר נושא שמבצעים אותו כל האמנים באותה שנה. בשנותיו הראשונות היה "יד ביד" שיר הסיום הקבוע של הפסטיגל והוא בוצע על ידי כל האמנים. בשנים 1993–1994 השיר "אני מאמין" שימש כשיר הסיום של הפסטיגל. משנת 1984 מצולם הפסטיגל ומשודר בטלוויזיה. עד 1992 הערוץ הראשון שידר את הפסטיגל, והחל משנת 1993 עד שנת 2008 ערוץ 2 שידר אותו. הקלטות של צילומי המופעים נמכרו על קלטות וידאו ומשנת 2002, גם על DVD. מעבר לכך, הופקו תקליטורים, ובעבר גם קלטות ותקליטים ובהם שירי המופע. בעבר יצאו גם משחקי קופסה וקלפים של הפסטיגל, בשנים 2007–2014 ובשנת 2019 נמכרו תחפושות לפורים של גיבורי הפסטיגל על ידי "תחפושות שושי זוהר", כשבהמשך התחדשה מסורת מכירת התחפושות בשנת 2022, ובשנים 2016-2013 נמכרו בקבוקי מים מינרלים במיתוג הפסטיגל על ידי "מי עדן". החל משנת 2016 נותנת חסות לאתר הפסטיגל חברת האופנה "קסטרו" במקום מי עדן, וכך "קסטרו" מוכרת את "קולקצית בגדי הפסטיגל". עד 2016, חברת "ישראכרט" שיתפה פעולה והעניקה חסות מסחרית למופע, מה שהביא להוזלה בעלות הכרטיסים ללקוחות החברה. ב־2016, נותנת החסות הוחלפה ב"שופרסל" וכתוצאה מכך, הנחה ניתנת למחזיקי כרטיס מועדון הלקוחות של רשת המרכולים. החל משנת 2015 פורמט הפסטיגל השתנה ואין עוד תחרות בין השירים. ב־2016, לראשונה משנת 2002, הולחן ונכתב שיר נושא מקורי עבור "היי סקול פסטיגל 2" הנקרא "שרים ביחד". ביוני 2017, נודע כי בשל סירובו של עומר אדם לעבוד בימי שבת, הוחלט שבאותה שנה, באופן חריג, לא תשובצנה הופעות במהלך סופי שבוע. זאת, בניגוד לפשרה שנעשתה כאשר אמנים אחרים באו בדרישה לשמירת השבת שנים קודם לכן. ב־2019 התקיימה בערוץ יוטיוב של הפסטיגל תוכנית בשם "פסטיV" בהנחיית קווין רובין ואנה זק, בכל פרק התארח אחד ממשתתפי הפסטיגל. ב-2024 התקיימה תוכנית אירוח דומה בשם "פסטיגיימז", בהנחיית אוראל צברי והשתתפות משתתפי הפסטיגל. ב־2020, עקב מגפת הקורונה, המופע לא התקיים כמתוכנן ואת מקומו תפס סרט אינטראקטיבי באורך מלא בו לצופים השפעה על העלילה. לסרט צולמו עלילות ודמויות שונות וכל צופה ניתב את העלילה על פי בחירתו האישית. בסרט החליטו לשתף 40 כוכבי פסטיגל לרגל העובדה שבשנה זו הפסטיגל חגג 40 שנה לפעילותו. כחלק מהמחווה השתתפו דמויות מוכרות מהעבר בעלילה, דוגמת לירז צ'רכי שחזרה לדמות "מלכת הקרח" (פסטיגל גיבורי הממלכה האבודה), עוז זהבי שחזר לדמות ״מגה בייט" (i פסטיגל), טלי אורן שחזרה לדמות הרעה (PLAY פסטיגל), איציק כהן לדמותו של "סיימון סטאר" (היי סקול פסטיגל 2 הגמר הגדול), מיקי קם לדמות "אפרכסת שטרודל" (סטורי של פסטיגל), רן דנקר לדמות "איש הברק" (פסטיגל גיבורי על), אנה ארונוב לדמותה של "קטיה סטרופה" (SPY פסטיגל) וניקי גולדשטיין לדמות "ניק סטאר" (סטורי של פסטיגל). הסרט פורסם לצפייה בין 17 בדצמבר ל-24 בדצמבר של אותה השנה. עקב עומסים רבים ביום הצפייה הראשון, אתר הפסטיגל קרס למשך יותר משעה, לפיכך החליטה הנהלת הפסטיגל להאריך את זמן הצפייה עד ל-31 בדצמבר. בהמשך הוחלט לדחות את תאריך סגירת המופע פעם נוספת, ל-10 בינואר 2021. ב־2021 הפסטיגל חזר לבמות תוך בקשה מהקהל לעמוד הנחיות התו הירוק, אחר שבשנה שקדמה לה הופיע הפסטיגל כסרט אינטראקטיבי מקוון. פריצתה של מלחמת חרבות ברזל ב-7 באוקטובר 2023, הביאה להקפאת החזרות למופע. ב-2 בנובמבר, חברת ההפקה אישרה רשמית את הקפאת המופע שתוכנן לאותה שנה. לאור חוסר היכולת להציג את המופע במהלך חג החנוכה עקב המלחמה, בתחילת 2024 יצאה הודעה מטעם מארגני הפסטיגל, שהמופע שתוכנן לחנוכה 2023 לאותה שנה ידחה בסופו של דבר לחג שיתקיים בשנת 2024. בין שנים אלו לכל פסטיגל היה שיר נושא מקורי. ב־1997 (פסטיגל 97), "בואו הולכים לפסטיגל" ב־1998 (פסטיגל 98), "לילה טוב" ב־1999 (פסטיגל 99), "שיר המילניום" ב־2000 (צעצוע של פסטיגל), "חנות צעצועים" ב־2001 (פלאנובלה של פסטיגל), "פלאנובלה" כמו כן, בשנים 1997–1999 כללו מופעי הפסטיגל המנונים אשר נכתבו על ידי ילדים. ב־1997, "להיות כאן ילד", מילים: יערה שבו, ביצוע: משתתפי הפסטיגל ב־1998, "עולם אחר", מילים: גל לוסקי, ביצוע: מיכל ינאי, יעל בר זוהר וילדי הפסטיגל ב־1999, "מכתב למנהיג", מילים: תום מורן, ביצוע: דפנה דקל וילדי הפסטיגל בין שנים אלו לכל פסטיגל היה שיר נושא שהוא עיבוד עברי לשיר לועזי או חידוש עברי לשיר ישן, ברובם שירי פופ או רוק. ב־2002, "סיפור מהסרטים" – (פסטיגל מהסרטים) "The Ketchup Song" (אנ') ב־2003, "סביב כל העולם" – (פסטיגל סובב עולם) (חידוש לשירו של מייק בורשטיין מקדם אירוויזיון 1981) ב־2004, "נומה נומה היי" – (לא יאומן כי פסטיגל) "Dragostea Din Tei" ב־2005, "גיבור על העולם" – (פסטיגל גיבורי על) "Holding Out for a Hero" ב־2006, "פסטיגל פנטזיה" – (פסטיגל גיבורי הממלכה האבודה) "The Final Countdown" ב־2007, "זמן זה כוח" – (פסטיגל על הזמן) "Major Tom (Coming Home)" (אנ') ב־2008, "תפוס ת'פסטיגל" – (תפוס ת'פסטיגל) "Can You Feel It" (אנ') ב־2009, "תנו ברגליים" – (קונג פו פסטיגל) "I'm So Excited" ב־2010, "לילה מטורף בפסטיגל" – (לילה מטורף בפסטיגל) "The Rhythm of the Night" ב־2011, "i פסטיגל" – (i פסטיגל) "Mr. Saxobeat" ב־2012, "Spy פסטיגל קדימה!" – (SPY פסטיגל) "Livin' La Vida Loca" (אנ') ב־2013, "X פסטיגל" – (X פסטיגל) – "Euphoria" ב־2014, "זמן משחקי הפסטיגל" – (משחקי הפסטיגל) – "When The Rain Begins To Fall" (אנ') ב־2015, "עכשיו זה היי סקול פסטיגל" – (היי סקול פסטיגל) – "Heroes" בין שנים אלו שיר הנושא הוא שיר מקורי שנכתב במיוחד עבור הפסטיגל. ב־2016, "שרים ביחד" – (היי סקול פסטיגל 2: הגמר הגדול) – מילים: אורי גרוס. לחן: אביב קורן. ב־2017, "אגדה מעכשיו" – (סטורי של פסטיגל) – מילים: אורי גרוס. לחן: לורן דה פז. ב־2018, "#Freestyle פסטיגל" – (#Freestyle פסטיגל) – מילים ולחן: דורון מדלי ב־2019, "להתחבר לחיים" – (#PLAY פסטיגל) – מילים ולחן: דורון מדלי ב־2020, "MY FESTIGAL" – (#MY פסטיגל) – מילים ולחן: דורון מדלי ב־2021, "Sky High" – (SKYHIGH פסטיגל) – מילים ולחן: רון ביטון ואיתי שמעוני ב־2022, "פסטיגל על פסטיגל - הפנטזיה מתעוררת לחיים" – מילים ולחן: רון ביטון ואיתי שמעוני ב-2024, "Sing פסטיגל - תנו למוזיקה לחבר בנינו" – מילים ולחן: רון ביטון ואיתי שמעוני "ילדי הפסטיגל" היה מנהג שהתקיים עד 2008. הילדים, בגילאי 5–14, שהשתתפו במופע, התקבלו לאחר מבחני בד בהם נבדקו כישורי השירה והריקוד שלהם. תפקידם של "ילדי הפסטיגל" היה לשיר את "מחרוזת שירי הפסטיגל", כדי להזכיר לצופים את השירים ששרו המשתתפים. השמעת מחרוזת השירים נעשתה בכל פסטיגל עד לשנת 1998, מלבד תחרויות הפסטיגל בשנים 1994 ו-1997. החל מ-1999 לילדים ניתן שיר משלהם ששובץ כחלק מתחרות השירים בחלקו הראשון של המופע, ובנוסף הם השתתפו בחלקו השני של המופע. בשנת 2007, קיימה הסתדרות הנוער העובד והלומד הפגנות מול הפסטיגל, לאחר שהתברר לה כי ילדי הפסטיגל מועסקים במשך שעות ובכלל זאת גם בשבתות ובלא ימי מנוחה, ובשכר נמוך משכר המינימום – בניגוד לחוקי ההעסקה. הנוער העובד והלומד פנה בנושא גם לפיקוח על העבודה במשרד התמ"ת. בעקבות כך החל מפסטיגל 2009 ילדים לא משתתפים במופע בתור "ילדי הפסטיגל". בפסטיגל 2020, שצולם ולא היה מלווה בהופעות, החזירו הופעה של ילדים כחלק מהפסטיגל. ביקורת הופנתה כלפי הפסטיגל על שהפך בהדרגה מתחרות זמר בהשתתפות זמרים, למופע בידור בו מככבים שחקנים וכוכבי טלוויזיה, הנהנים מאהדת הילדים, בלי קשר ממשי ליכולת השירה שלהם או לאיכותם כזמרים. הדוגמה הראשונה הייתה זכייתה של מיכל ינאי בפסטיגל 1993, מנחת ערוץ הילדים באותה תקופה, אף שאיננה זמרת. ביקורת אחרת, כהמשך לזו, היא על דחיקתם של השירים ממרכז הבמה לטובת האמנים וסיפור הנושא של הפסטיגל, כאשר הפירוטכניקה והכוכבים שהוא מציע, גוברים לטענת המבקרים על שירי התחרות. ביקורות היו גם על סיפורי הנושא של הפסטיגל. כך למשל ב־6 בדצמבר 2021, שודרה כתבה בחדשות 12 בה הורים התלוננו על עלילת המופע והמסר הבעייתי העולה ממנו, כאשר דמותה של אליאנה תדהר ויתרה על חלומה הגדול כדי שתוכל להתחתן עם אהובה. בשנת 2014 הוטחה ביקורת על "שיר הסלפי" של הפסטיגל אשר עורר זעם מצד הורים רבים. בנוסף, מספר אמנים הצטרפו למחאה זו. אך שיר זה בכל זאת צבר הצלחה רבה בקרבו של הנוער התקיים ב־2014, ועד הנערים של השנים 2020 והלאה. בשנת 2015 זכה השיר "מילים פוגעות" לשלל ביקורות חיוביות מההורים והמבקרים על כך שהוא מעודד את הפסקת תופעת השיימינג והאלימות ברשתות החברתיות. בשיר זה השתתפו כל כוכבי הפסטיגל של אותה השנה. בשנת 2021 מדריך בפנימייה, שליווה 90 מחניכיו לפסטיגל, בזמן צפייתו במופע התלונן על השורה "ילדים זה בלתי נסבל אני אשלח אותם לפנימייה, ילדים זה נורא". בתגובה, הפקת המופע שינתה את הטקסט. בשנת 2010 התקיים בערוץ הילדים מופע חגיגי לרגל 30 שנים לפסטיגל, בו התבקש הקהל לבחור את השיר הטוב ביותר בכל הזמנים. אלה היו שלוש הבחירות הראשונות: בשנת 2020, נערך מצעד דומה על ידי גלגלצ ומאקו. בתחרות זו השתתפו לא רק שירים מהפסטיגל, אלא גם שירים מפסטיבל שירי הילדים. להלן חמשת המקומות הראשונים (כולם שירי פסטיגל): פסטיבל שירי הילדים מותק של פסטיבל שירוויזיון שיר נולד אתר האינטרנט הרשמי של פסטיגל פסטיגל, ברשת החברתית פייסבוק פסטיגל, ברשת החברתית אינסטגרם פסטיגל, ברשת החברתית טיקטוק פסטיגל, סרטונים בערוץ היוטיוב ערן סויסה, יש לי כסף יש לי, באתר ישראל היום, 16 בדצמבר 2011 טל פרי, ‏איך הפך הפסטיגל למפלצת סלבריטאים של עשרות מיליונים?, באתר גלובס, 20 בנובמבר 2010 מתן שירם, ‏הפקה בעלות 45 מיליון שקל: המספרים מאחורי הפסטיגל בחנוכה, באתר גלובס, 20 בנובמבר 2013 גלי פיאלקוב, פסטיגל 2013: מופע אדיר אך נטול רגש, באתר הארץ, 3 בדצמבר 2013 עדן יואל, ‏מאייל גולן ועד דנה פרידר: 25 השירים הכי ביזאריים בתולדות הפסטיגל, באתר ‏מאקו‏, 30 בנובמבר 2020 מור דיעי, מחווה לפסטיגלים מכל הזמנים, במגזין שימו לב, דצמבר 2020 31 מי יודע?, באתר ‏מאקו‏, 7 בדצמבר 2020 טלי זלינגר, מה נראה בחנוכה, דבר, 20 בדצמבר 1981 משנות האלפיים, המופע מוצג בחודשים נובמבר-ינואר, גם לפני ימי חג החנוכה ולאחריו. בעיתונות יהודית היסטורית: -הפסטיגל בחיפה, דבר, 23 בדצמבר 1981 -טלי זלינגר, מה נראה בחנוכה, דבר, 20 בדצמבר 1981 בועז כהן, הפסטיגל חוזר הביתה, באתר כלבו – חיפה והצפון, 24 בדצמבר 2017 הפסטיבל חודש לפעמיים נוספות בשנים 2008-2009 ליהי עטר בכר‏, תדהמה: עומר אדם משנה את חוקי הפסטיגל, באתר וואלה, 28 ביוני 2017 התחלנו! מה קרה מאחורי הקלעים של סרטון החשיפה?! #פסטיV, נבדק ב-2019-11-16 משה אבוטבול, פרסום ראשון: זה מה שיקרה בסרט של הפסטיגל, באתר פרוגי, 19 באוגוסט 2020 מאיה כהן, כזה פסטיגל עוד לא ראיתם, באתר ישראל היום, 12 באוקטובר 2020 מערכת הורים, ‏פסטיגל 2020 הולך על הדיגיטל, באתר ‏מאקו‏, 12 באוקטובר 2020 משה אבוטבול, עשינו סדר: כל מה שצריך לדעת על פסטיגל 2020, באתר פרוגי, 12 באוקטובר 2020 רן בוקר, שוב: גולשים מתלוננים על תקלות באתר הפסטיגל, באתר ynet, 17 בדצמבר 2020 פסטיגל סקיי היי 2021 - כרטיסים, שחקנים, הנחות וכל הפרטים החשובים! -, באתר www.kzat-tarbut.com, ‏2021-09-05 משה אבוטבול, זה רשמי: הפסטיגל חוזר אל הבמות, באתר פרוגי, 29 בספטמבר 2021 שגיא בן נון‏, לאחר שנת השבתון: הפסטיגל חוזר למופעים מול קהל, באתר וואלה, 29 בספטמבר 2021 גיל משעלי, ‏עכשיו זה סופי: הפסטיגל נדחה בעקבות המלחמה, באתר ‏מאקו‏, 2 בנובמבר 2023 דורית אסרף מזרחי, בעקבות המלחמה הפסטיגל נדחה: "מקווים שניפגש בהקדם", באתר כאן – תאגיד השידור הישראלי, 2 בנובמבר 2023 גיל משעלי, ‏סופית: הפסטיגל יתקיים רק בחנוכה הבא, באתר ‏מאקו‏, 1 בינואר 2024 דורית אסרף מזרחי, רשמית: Sing פסטיגל נדחה בשנה לחנוכה 2024, באתר כאן – תאגיד השידור הישראלי, 2 בינואר 2024 המופע נדחה בשנה עקב מלחמת חרבות ברזל פאדי עיאדאת, "הנוער העובד" הפגין נגד העסקת ילדים בפסטיגל, באתר הארץ, 12 בינואר 2007 משה אבוטבול, מה הקשר? כל הדברים שלא ידעתם שקשורים לכוכבים שלנו, באתר פרוגי, ינואר 2018 אבי סדרינה, ‏ההורים נגד הפסטיגל | בלי מסכות ובלי מסכים: "אין תמורה מלאה לסכום", באתר ‏מאקו‏, 6 בדצמבר 2021 עינת שגיא אלפסה, בעקבות "שיר הסלפי": הורים קוראים להחרים את הפסטיגל, באתר ynet, 14 באוקטובר 2014 רן בוקר, ותיקי הפסטיגל מצטרפים למחאה: "המסר אבד, הכסף ניצח", באתר ynet, 14 באוקטובר 2014 רן בוקר, מדריך הפנימייה התלונן והטקסט של הפסטיגל שונה, באתר ynet, 23 בנובמבר 2021 גאיה חלמיש, ‏"מזועזע עד עמקי נשמתי": בפסטיגל ספגו ביקורת ושינו את הטקסט, באתר ‏מאקו‏, 23 בנובמבר 2021 לעיתים זכה להגדרה "פסטיגל 84" וכך גם מופיע שמו על גבי התקליט שבו שירי המופע. כפל ה"שמות" נובע מכך שהמופע הועלה בשלהי שנת 1983 ויצא שחלק מההופעות התקיימו בשנה שלאחר מכן. סגל ומגון הופיעו לסירוגין נוסף בית לשיר לכבוד חגיגות ה-40 לפסטיגל קרן נתנזון, ואני עוברת, ואני זוכרת, באתר ynet, 4 בנובמבר 2010 שירים נוספים שהגיעו לעשיריה הראשונה היו "בוא אל החגיגה", "לעוף", "מיכאל", "ארץ הצבר", "חברים בכל מיני צבעים" ו"אל תשכח". תוצאות המצעד סדר השירים על-פי עטיפת תקליט המופע, לדוגמא - https://www.youtube.com/watch?v=6PfTQZzAZBg מקור סדר השירים על-פי פלייליסט לא-רשמי של שירי פסטיגל 1984 מאתר יוטיוב. סדר זה נתמך לפחות בתחילתו על ידי תמונת דיסק שירי המופע. מקור מקור באתר מכון שיטים סדר השירים על פי מקור זה מתורגם מהשיר "ALL I WANNA DO" מוכר גם כ"אני רוצה להיות" מתורגם מהשיר "BOUNCE" מבוסס על השיר מלכת השושנים גרסה זו בהשתתפות אורי גרוס בשיר שולבו קטעים קצרים מתוך "יד ביד" (מילים: תלמה אליגון רוז, לחן: רוני וייס), "קטן זה הכי כיף בעולם" (מילים: אמיר פרישר גוטמן ועידן יסקין, לחן: אמיר פרישר גוטמן ואייל שחר) ו"לעוף" (מילים: דורון מדלי ולירון לב, לחן: אוהד חיטמן). בשם זה תועד באקו"ם, שמו המקורי הוא "צ'יק צ'אק מסדרים" ריטה עם סטטיק ובן אל - אגדת השמש והירח, באתר ‏מאקו‏, 29 בנובמבר 2020